text: [{"text_idx": "#000002", "text": "Ta\u00f0 er 6. apri\u0301l i\u0301 1945. Ein 22 a\u0301ra gamal, ungur og vakur drongur situr i\u0301 einum myrkum fongsulskliva i\u0301 Keypmannahavn. Drongurin hevur ju\u0301st fingi\u00f0 at vita, at nu\u0301 er hansara seinasta stund komin. Ti\u0301 nu\u0301 skal hann avr\u00e6ttast. Skjo\u0301tast."}, {"text_idx": "#000003", "text": "Drongurin eitur Kim Malthe-Bruun, og hann hevur veri\u00f0 virkin i\u0301 donsku mo\u0301tst\u00f8\u00f0ur\u00f8rsluni, sum stri\u0301ddist i\u0301mo\u0301ti Hitler og Nazity\u0301sklandi, eftir at Danmark var\u00f0 a\u0301lopi\u00f0 og hersett av ty\u0301ska herinum i\u0301 apri\u0301l 1940. Mo\u0301tst\u00f8\u00f0ur\u00f8rslan var ein r\u00f8rsla av sja\u0301lvbodnum ofta ungum monnum og kvinnum, n\u00f8kur fa\u0301 tu\u0301sund fo\u0301lk, sum fo\u0301ru i\u0301 herna\u00f0 i\u0301mo\u0301ti ty\u0301ska herinum undir \u00d8\u00f0rum Veraldarbardaga. Fleiri av hesum vo\u0301r\u00f0u tikin til fanga av ty\u0301skum myndugleikum i\u0301 Danmark, sett i\u0301 fongsul, torturera og dripin. Kim Malthe-Bruun hevur luttiki\u00f0 i\u0301 fleiri herna\u00f0arligum a\u0301lopum i\u0301mo\u0301ti ty\u0301skum herdeildum i\u0301 Danmark. Men hann ver\u00f0ur handtikin av ty\u0301sku l\u00f8gregluni, settur a\u0301 a\u0301k\u00e6rubonkin i\u0301 einum kri\u0301gsr\u00e6tti i\u0301 Keypmannahavn og hevur nu\u0301 fingi\u00f0 si\u0301n endaliga dey\u00f0ado\u0301m. Bert 22 a\u0301ra gamal, og bert ein ma\u0301na\u00f0a a\u0301\u00f0renn kri\u0301ggi\u00f0 endar."}, {"text_idx": "#000011", "text": "Men eg loyvi m\u00e6r onkunti\u0301\u00f0 at hugsa, at vit liva i\u0301 eini samti\u0301\u00f0, sum hevur gloymt or\u00f0ini hja\u0301 ty\u0301ska filosoffinum, Arthur Schopenhauer: \u201dAt liva er eitt li\u0301\u00f0a\u201d. At hava ta\u00f0 ringt er ein integrera\u00f0ur og fullkomiliga natu\u0301rligur partur av li\u0301vinum."}]